[{"text_idx": "#000001", "text": "Ilmus Tokyo olu\u0308mpiama\u0308ngude pu\u0308hendatud raamat"}, {"text_idx": "#000002", "text": "Eesti Olu\u0308mpiakomitee ja kirjastus Hea Lugu esitlesid XXXII suveolu\u0308mpiama\u0308ngudele pu\u0308hendatud raamatut \u201cTokyo 2020\u201d, mis on ta\u0308nasest saadaval raamatupoodides u\u0308le Eesti."}, {"text_idx": "#000003", "text": "Tokyo olu\u0308mpiaraamatu na\u0308ol on tegemist traditsioonilise olu\u0308mpiat kokkuvo\u0303tva va\u0308ljaandega, mille koostajateks on Gunnar Pressi juhendamisel Eesti spordiajakirjanikud. Raamat annab mitmekesise ja u\u0308levaatliku pildi Tokyo olu\u0308mpiama\u0308ngudest, po\u0308o\u0308rates erilist ta\u0308helepanu Eesti sportlaste sooritustele suurvo\u0303istlusel. Asjatundlikud autorid analu\u0308u\u0308sivad tulemuste po\u0303hjuseid ja tagaja\u0308rgi. Lisaks on toodud lugejani ma\u0308ngude po\u0303hjalik statistika. Raamatu kaanepildil on olu\u0308mpiavo\u0303itjad, epeenaiskonna liikmed Julia Beljajeva, Katrina Lehis, Erika Kirpu ja Irina Embrich."}, {"text_idx": "#000004", "text": "Olu\u0308mpiaraamatu peatoimetaja on spordiajakirjanik Gunnar Press, kes on varasemalt toimetanud ka Nagano, Sydney, Salt Lake City, Torino, Pekingi, Vancouveri, Londoni, Sots\u030ci, Rio de Janeiro ja Pyeongchangi olu\u0308mpiama\u0308ngude raamatuid. Pressi so\u0303nul on raamat koostatud eesma\u0308rgiga aidata lugejatel luua olu\u0308mpiama\u0308ngudest tervikpilt. \u201eLust oli panna kokku raamatut, mis kajastab suuresti olu\u0308mpiavo\u0303itu,\u201c so\u0303nas Press raamatuesitlusel. \u201eImetlen meie olu\u0308mpiavo\u0303itjate satsi! Kui olu\u0308mpia esimese nelja pa\u0308evaga kahekordistub Eesti naisolu\u0308mpiavo\u0303itjate arv ning see o\u0303nnestub no\u0303nda emotsionaalsel viisil, siis see on lihtsalt fantastiline! See raamat sisaldabki esmaja\u0308rjekorras lugusid Tokyo olu\u0308mpiama\u0308ngudel startinud Eesti sportlaste elamustest ja kogemustest,\u201c lisas Press."}]